આમ ભાજપના જ સીનિયર મોસ્ટ પ્રધાનો મોદી સરકારની આર્થિક નીતિઓની છડેચોક ટીકા કરી રહ્યા છે. તો મોદી સરકાર ત્રણ વર્ષની તેમની ઉપલબ્ધિઓને પ્રજા સમક્ષ લઈ જઈ રહી છે. તાજેતરમાં જ પીએમ મોદીએ કહ્યું હતું કે મારે આકરા પગલાં નહીં ભરવાના… સીસ્ટમને સુધારવા માટે કઠિન પગલાં ભરવા જ પડશે. તો જ સુધાર આવશે. યશવંત સિંહાએ પીએમ મોદીને મળવાનો સમય માગ્યો, તેમને મળવાનો સમય ન આપ્યો પછી યશવંતસિંહા મીડિયા સામે આવ્યાં. તો હાલના નાણાપ્રધાન અરુણ જેટલીએ તેમની મજાક કરી અને નોકરી માંગવા નીકળ્યા છે, એવું હાસ્યાસ્પદ નિવેદન કર્યું હતું. અરે ભાઈ… રાજકારણ એકતરફ છે, પણ દેશનું અર્થતંત્ર સર્વોપરી છે. તેના સુધારા માટે સીનિયર મોસ્ટ નેતા કોઈ સૂચન કરે તો સરકારે 100 ટકા તેને સ્વીકારવું જોઈએ, અને તેમની પાસેથી વધુ કયા સુધારા કરી શકાય તેમ કહીને તેમને પ્રોત્સાહન આપવું જોઈએ. યશવંતસિંહાની મજાક ઉડાવીને અરુણ જેટલીએ રાજકીય દાવપેચ રમતા હોય તેવો જવાબ જાહેરમાં આપ્યો હતો.